ગત વર્ષે રાજ્યભરમાં વિવિધ જગ્યાએ યોગનું આયોજન થયું હતું, તેમાં ૧.૨૦ કરોડ જેટલા લોકો યોગની ઈવેન્ટમાં જોડાયા હતા. આ વર્ષે આ આંક વધારીને ૧.૩૧ કરોડ કરવાનો પ્રયત્ન હાથ ધરાયો છે. ગત વર્ષે ૮,૫૦૦ બાળકોએ જીએમડીસી ગ્રાઉન્ડમાં યોગ કર્યા હતા, જેથી આ વર્ષે અમદાવાદ સહિત રાજ્યભરની સરકારી અને ગ્રાન્ટેડ શાળાનાં બાળકોને પણ યોગ દિવસે યોગ કરાવીને અનોખો રેકોર્ડ કરવામાં આવશે. સરકારના માર્ગદર્શન હેઠળ યોગ દિવસની ઉજવણી કરવાની હોઈ ગઈ કાલે કલેક્ટરના અધ્યક્ષસ્થાને એક બેઠક યોજવામાં આવી હતી.